wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு13

## நூல்களை பற்றிய கட்டுரைகள்

தமிழ்ச் சூழலில் வெளி வரும் நூல்களைப் பற்றிய கட்டுரைகள் எழுதுவது நன்றே. போதிய உரையாடல் இல்லாமல் நீக்கு என்ற வார்ப்புரு இட்டது அவ்வளவு பொருந்தமாக இல்லை. அண்மையில் நூல்கள் குறுங்கட்டுரைகள் இட்ட பயனர் எமது நடைமுறைகள் பற்றி முற்றும் அறிந்து இருக்க இயலாது. ஒரு கட்டுரையைத் தவிர மற்றய அனைத்து நல்ல குறுங்கட்டுரைகளே. இப்படி புதுப் பயனர்களை சலிக்க செய்வது எமது நீண்ட நோக்க வளர்ச்சிக்கு பயனளிக்கா. --Natkeeran 13:56, 22 ஆகஸ்ட் 2008 (UTC)  
:**கலைக்களஞ்சிய நடையில்** குறைந்த பட்சத் தகவல்களுடன் நூற்கள் பற்றிய தகவல்கள் இருந்தால் அவற்றை அழிக்கத் தேவையில்லை. எனவே கால அவகாசம் கொடுப்பது நல்லது.--Kanags <sup>\பேச்சு</sup> 14:02, 22 ஆகஸ்ட் 2008 (UTC)  
நூல்களைப் பற்றிக் கட்டுரைகள் எழுதுவது வரவேற்கப்படவேண்டியதே. ஆனால் நீக்குவதற்கான வார்ப்புரு இடப்பட்ட பக்கங்கள் நூல்களுக்கான விளம்பரங்களே ஒழிய கட்டுரைகள் அல்ல. கிழக்கு, காலச்சுவடு பதிப்பகங்கள் இணையத்தில் வெளியிட்டுள்ள விளம்பரங்கள் இவற்றைவிடக் கட்டுரைத்தன்மை வாய்ந்தவை. ஒரு பக்கம் விக்கிப்பீடியாவில் இருப்பதற்கு அடிப்படைத் தகைமைகளாவது இருக்க வேண்டும். அவ்வாறற்ற பக்கங்கள் ஏனைய எல்லாப் பக்கங்களையும் மதிப்பிறக்குவனவாகும். நன்றி. கோபி 00:58, 23 ஆகஸ்ட் 2008 (UTC)
# விக்கிப்பீடியா:ஆலமரத்தடி/தொகுப்பு13

## சமகால அரசியல் பதிவுகள்

அளவுக்கு அதிகமாக நிகழ்கால அரசியலை உள்ளிடுவது தமிழ் விக்கியின் வளர்ச்சிக்கு உகந்ததல்ல என ஏற்கெனவே இணங்கியுள்ளோம். அண்மைக் காலத்தில் இப் போக்கு மீண்டும் அதிகரித்து வருகிறது. தயவு செய்து நிலைமையைக் கவனித்துச் செயல்படவும். அரசியல் பதிவதற்கு நூற்றுக்கணக்கில் தளங்களும் களங்களும் உள்ளன. தமிழ் விக்கிபோன்ற நோக்கங்களுடன் கூடிய தளம் தமிழருக்கு விக்கி மட்டும்தான் அதைக் நாம் கைநழுவவிடக்கூடாது. தமிழ் விக்கியை முதலில் இந்தியாவிலும் இலங்கையிலும் உள்ளவர்கள் பார்க்கக்கூடிய நிலை இருக்கவேண்டும். இந்த நிலை தொடர்ந்தும் இருக்க வேண்டுமானால் பயனர்கள் தங்களைத் தாங்களே கட்டுப்படுத்திக் கொள்ள வேண்டும் எனக் கேட்டுக் கொள்கிறேன். மயூரநாதன் 15:33, 23 ஆகஸ்ட் 2008 (UTC)
:ஆம். உங்கள் கருத்துடன் முற்றிலும் ஒத்துப் போகிறேன். தமிழ் விக்கிப்பீடியாவின் உயிர்ப்புக்கும் இருப்புக்கும் வளமான எதிர்காலத்துக்கும் ஊறு ஏற்பட்டால் ஒரு தனிப்பெரும் வாய்ப்பை நம் மொழியும் சமுதாயமும் இழந்துவிடும் தீவாய்ப்பு உள்ளது. -- சுந்தர் <sup>\பேச்சு</sup> 16:02, 23 ஆகஸ்ட் 2008 (UTC)  
சமகால அரசியல், ஈழப் போராட்டம், விடுதலைப் புலிகள் குறித்த கட்டுரைகளால் தமிழ் விக்கிப்பீடியா எங்கு என்னவிதமான பிரச்சினைகள், சிக்கல்கள், தடைகளை எதிர்நோக்கக்கூடும் என்று தெளிவுபடுத்தினால் இத்தகைய கட்டுரைகளை எழுதுவோர் சிந்தித்துச் செயற்படக்கூடும். இக்கட்டுரைகள் குறித்த வழிகாட்டிக் கையேடும் தரலாம்--ரவி 16:59, 23 ஆகஸ்ட் 2008 (UTC)
:ரவி, இத்தலைப்புகளை முற்றிலும் தவிர்க்க வேண்டியதில்லை. ஆனால், நடுநிலையுடன் நம்மால் எழுதக்கூடிய அளவுக்கு எழுதலாம். நம்மில் பலருக்கு இவ்விடையங்களில் அழுத்தமான கருத்துகள் இருக்கக்கூடும் என்பதால் கூடுதல் எச்சரிக்கையுணர்வு தேவை. நீங்கள் கூறியுள்ளதுபோல் வழிகாட்டிக் கையேடு எழுதுவது நலம். -- சுந்தர் <sup>\பேச்சு</sup> 17:09, 23 ஆகஸ்ட் 2008 (UTC)
# விக்கிப்பீடியா:ஆலமரத்தடி/தொகுப்பு13

## நிரோஜன் கருத்து
நிரோ, உங்கள் கருத்தும் விருப்பமும் எனக்கு நன்றாக விளங்குகின்றது. நடுநிலைமையுடன் (இது உங்கள் கருத்துக்கு எதிரானதல்ல) வலுவான சான்றுகோள்களுடன் தக்க நடையில் கட்டுரைகள் இருப்பதை வரவேற்கிறேன். மேலே சுந்தர், ரவி கூறியுள்ளவற்றைப் பொறுமையாகப் படித்துப் பார்த்து எப்படிச் செய்தால் நல்லதோ அப்படிச் செய்யுங்கள். ஆங்கிலத்திலே Reginald Dyer என்பாரைப் பற்றியும், மகாத்மா காந்தியைப் பற்றியும், உத்தம் சிங்கைப் பற்றியும் கோட்சேயைப் பற்றியும் கட்டுரைகள் இருப்பது போலவும், நெல்சன் மண்டெல்லா பற்றிப் பல மொழிகளில் இருப்பதுபோலவும், கட்டாயம் கட்டுரைகள் இருக்கலாம். வரலாற்றில் அறியத்தக்க எல்லோரைப்பற்றியும் கட்டுரைகள் இருக்கலாம். மாவீரர் என்றும் கூறலாம், ஆனால், *புலிகளின் மாவீரரகள்* என்று கூறுங்கள், *சிறீலங்காவின் ஜெனரல்* என்று கூறுங்கள். *சிறீலங்கா அரசின் படையாளி, படைவீரர்* என்று கூறுங்கள், அதாவது எதிர்க்கருத்து உள்ளவரும் மறுக்கமுடியாதவாறு நடையும் கருத்துப்போக்கும் இருப்பது நல்லது. வெளியிணைப்புகள் தருவதாயின், எதிர்-எதிர் கருத்துக்கள் என்று கூறித்தாருங்கள். நீங்கள் விரும்பும் கருத்துள்ள கட்டுரைகள் இருப்பதில் தவறில்லை என்றுதான் நினைக்கிறேன், ஆனால் ரவி, சுந்தர், மயூரநாதன் கூறிய கருத்துக்களை உள்வாங்கி பங்களிக்க வேண்டுகிறேன். பிறர் வந்து திருத்தினால், சொற்களை மாற்றினால், மனம் வருந்தாமல், உங்கள் மறுப்புகளை முன்வைத்து, எப்படி எழுதினால் இருபக்கத்த்துக் கருத்துடையவர்களும் இணங்கி ஏற்பார்கள் என்னும் போக்கில் பங்களிக்க வேண்டுகிறேன். இது இயலும். அருள்கூர்ந்து இங்கு முன்வைத்துள்ள கருத்துகளை சற்று ஊன்றி எண்ணிப்பாருங்கள்.--செல்வா 18:40, 24 ஆகஸ்ட் 2008 (UTC)  
உங்கள் அனைவரது கருத்தினையும் ஏற்கின்றேன். தமிழீழ விடுதலைப் புலிகளின் மாவீரர்கள் பட்டியல் எனக் கட்டுரையினை மாற்றுகின்றேன். இவற்றினை இங்கு சேர்ப்பதன் காரணம் எளிதான முறையில் த்கவல்களை இங்கு ஒரே பக்கத்திலேயே சேர்க்க முடிகின்றது குறிப்பாக ஒரு பட்டியல் போல் இட முடிகின்றது. பிற இணையங்களில் அவ்வாறு இருப்பதில்லைதான். ஆனாலும் பிற நாடுகளின் சட்ட திட்டங்களை நான் மதிப்பளிக்கின்றேன். இருப்பினும் நாடுகளின் சட்ட திட்டமங்கள் அனைவரும் முழுமையாகக் கட்டிக் காட்பது நூறூ சதவீத உண்மை என்பது எனக்கு வேடிக்கை தான்! இருப்பினும் வயதில் முதிர்ந்த பலரது பேச்சுக்கு மதிப்பளித்து இச்சமயம் அதனை நிறுத்துகின்றேன்.--நிரோஜன் சக்திவேல் 20:57, 24 ஆகஸ்ட் 2008 (UTC)  
நிரோ, சட்டத்துக்கு கட்டுப்பட்டு நடப்பதற்காகச் சொல்லவில்லை. சட்டம் நம்மை ஒட்டு மொத்தமாக கட்டிப் போட்டு விடக்கூடாது என்ற முன்னெச்சரிக்கையே. இந்த முன்னெச்சரிக்கைக்கு ஏற்ப நம் செயல்பாடுகளை வகுத்துக் கொள்ளலாம் தானே? நன்றி--ரவி 23:00, 24 ஆகஸ்ட் 2008 (UTC)
# விக்கிப்பீடியா:ஆலமரத்தடி/தொகுப்பு13

## தமிழ் விக்கிப்பீடியா குறித்த விமர்சனங்கள்

- தமிழ் விக்கிப்பீடியா தனித்தமிழ்க் காரர்களின் கட்டுப்பாட்டில் இருக்கிறது ! இதனால் தமிழ் விக்கிப்பீடியா நடுநிலையுடன் செயல்படும் என்று எப்படி எதிர்ப்பார்ப்பது?  
:ஒரு ஆவணப்படுத்தலுக்காகப் பதிந்து வைக்கிறேன். தமிழ் விக்கிப்பீடியர்கள் யாரும் தயவு செய்து இதற்கு மறுமொழி அளித்து நேரம் வீணாக்க வேண்டாம் :) --ரவி 15:16, 27 ஆகஸ்ட் 2008 (UTC)  
:: தமிழர்கள் தமிழைத் தமிழாக வளர்த்தெடுப்பதற்கு முட்டுக்கடைகள் போடுபவர்கள் இருக்கிறார்கள் என்று தான் நான் நினைத்துக்கொண்டிருந்தேன். ஆனால், இவ்வளவு தீவிரமான எதிர்ப்பாளர்களும் இருக்கிறார்கள் என்பதை அறியும்போது நெருடலாகத்தான் இருக்கிறது. நாம் இன்னும் கூடுதலாக வேலை செய்யவேண்டும் என்று தோன்றுகிறது. மயூரநாதன் 15:57, 27 ஆகஸ்ட் 2008 (UTC)  
::: தானும் படுக்கான் தள்ளியும் படுக்கான் என்ற மாதிரியான குணாதியம் கொண்ட சிலர் அல்ல பலர் இருக்கின்றார்கள். இதனால்தான் தமிழ் விக்கிபீடியா மாத்திரம் அல்ல தமிழர்களே முன்னேற்றக் குறைவாக இருப்பதற்கு முதன்மையான காரணம். தூற்றுவார் தூற்றட்டும் போற்றுவார் போற்றட்டும் என்று தவம் செய்வா தம் கருமம் செய்வார் என்றவாறு நாம் நமது திட்டத்தை முன்னேடுப்பதே நல்லது. வேலை எதுவும் செய்யாமல் விமர்சிப்பவர்கள் விக்கிபீடியாவிற்கு வெளியே மாத்திரம் அல்ல அலுவலங்களிலும் இருக்கவே செய்கின்றார்கள். இவற்றையிட்டு நாம் மனவிரக்கி அடையவேண்டியதில்லை. Broad band இணைப்பு ஒருமாதத்திற்குள் கிடைத்துவிடும் என நினைக்கின்றேன். நிச்சயமாக எம்மால் இயன்றவரை முன்னேடுப்போம். --உமாபதி <sup>\பேச்சு</sup> 16:55, 27 ஆகஸ்ட் 2008 (UTC)  
- தொடரும் திரிபுகள்! - தப்பிக்குமா விக்கிபீடியா?  
நான் ஒன்றைச் சொல்லிக்கொள விரும்புகிறேன். தமிழ் விக்கிப்பீடியா இன்னும் மிகுந்த சீரோடும் சிறப்போடும் மிக நன்றாகவும் விரைவாகவும் *கட்டாயம்* வளரும். விக்கிப்பீடியாவின் தொழில்நுட்பம் இதுகாறும் இல்லாதவாறு மிகவிரிவாயும் துல்லியமாகவும் வரலாற்றுப் படிவுகளைக் காட்டும் ஒன்று. எனவே பொய்யுரைகள் ஒருபோதும் செல்லுபடியாகாது. எல்லோருக்கும் புரியும் வகையில் நல்ல தமிழில், கூடியமட்டிலும் எளிய நடையில் நாம் தொடர்ந்து எழுதிவருவோம். காலம் சொல்லும் இதன் பயனை, விளைவை. உமாபதி சொல்வதுபோல *தவம் செய்வர் தம் கருமம் செய்வார் என்றவாறு நாம் நமது திட்டத்தை முன்னேடுப்பதே நல்லது.* இன்முகத்துடன் இயன்றவாறு நாம் இதனைச் செய்வோம்! --செல்வா 17:26, 27 ஆகஸ்ட் 2008 (UTC)
# விக்கிப்பீடியா:ஆலமரத்தடி/தொகுப்பு13

## சொற்கள் பயன்பாடு

- கோட்பாடு - theory
- கொள்கை - policy
- விதி - rule, law
- தோற்றம் - theorem
- கருதுகோள் ?? - hypothesis  
--Natkeeran 18:04, 31 ஆகஸ்ட் 2008 (UTC)
# விக்கிப்பீடியா:ஆலமரத்தடி/தொகுப்பு13

## Date of the Tolkappiyam

- :en:Date of the Tolkappiyam --Natkeeran 10:25, 4 செப்டெம்பர் 2008 (UTC)
# விக்கிப்பீடியா:கிரந்த எழுத்துப் பயன்பாடு

தமிழ் எழுத்துக்கள் 247, அவற்றுள் கிரந்தம் அடங்கா. எனினும் தமிழின் நெருங்கிய சமசுகிருத தொடர்பு காரணமாக இடைக் காலத்தில் மணிப்பிரவாள நடையும் சமசுகிருத சொற்களும் தமிழில் செல்வாக்கு செலுத்தியது. மணிப்பிரவாள நடையினர் கையாண்ட எழுத்துமுறையே கிரந்தம் ஆகும். தற்காலத்தில் நல்ல தமிழ் நடை மீட்டெடுக்கப்பட்டுள்ளது எனலாம். கடந்த நூற்றாண்டில் கிரந்த எழுத்துமுறையின் பயன்பாடு ஒருவாறு வழக்கு குன்றியுள்ளது. சமசுகிருத சொற்களை எழுதவும், சில வேற்று மொழி ஒலிப்புக்களைச் தமிழில் குறிக்கவும் சில கிரந்த எழுத்துக்கள் வழக்கில் உள்ளன. அவற்றில் முக்கிய எழுத்துக்கள் **ஸ, ஹ, ஜ, ஷ** ஆகும். இவை தவிர கூட்டெழுத்துகளாகிய **ஸ்ரீ, க்ஷ** எழுத்துக்களும் பயன்பாட்டில் உள்ளன. தமிழ் விக்கிப்பீடியாவில் *இயன்றவரை* தமிழ் ஒலிப்புமுறைக்கு ஏற்ப தமிழ் எழுத்துக்களை பயன்படுத்தி எழுத பரிந்துரைக்கப்படுகிறது.
# விக்கிப்பீடியா:கிரந்த எழுத்துப் பயன்பாடு

## ஸ

- ஸ் - கடைசி எழுத்தாக இருந்தால் சு என்று குறிக்கலாம். சில இடங்களில் குழப்பம் தரலாம், ஆனால் அது எல்லா மொழிகளிலும் உள்ளதே. தமிழில் புலி, புளி, புழி, அலகு, அழகு, அளகு என்பனவற்றை ஆங்கிலத்தில் வேறுபடுத்திக்காட்ட இயலாதது போலவே. கடைசி ஸ் - எ.கா சாக்ரட்டீசு, போசு (Bose).
- சில இடங்களில் -ks அல்லது -x என்னும் ஒலிப்போடு முடியும் - அவ்விடங்களில் ஃசு என்று எழுதலாம். Linux = லினக்சு அல்லது லினஃசு அல்லது லினக்ஃசு.  
- இடையே ஸ் வந்தால் சி, சு முதலான எழுத்துக்களில் குறிப்பிடலாம். அரிசுட்டாட்டில் அல்லது அரிசிட்டாட்டில். பாசிட்டன் அல்லது பாசுட்டன் (Boston). விஸ்வநாதன் என்பது தமிழில் விசுவநாதன் என்று எழுதுவது வழக்கம். சில இடங்களில் அவ்வொலியை விலக்கி அடுத்து வரும் மெய்யெழுத்தை இரட்டிக்கலாம். சாஸ்திரம் என்பதை சாத்திரம் என்றும், அஸ்திரம் என்பதை அத்திரம் என்றும், புஸ்தகம் என்பது புத்தகம் என்றும் தமிழ்ப்படுத்துவதுபோல செய்யலாம்.
- சில இடங்களில் இடையே -x- அல்லது -ks- போன்ற ஒலிப்புகள் வரக்கூடும். அங்கெல்லாம் ஃசு என்பதையும் பயன்படுத்தலாம். மாக்சுமுல்லர் எனலாம் அல்லது மாக்ஃசுமுல்லர் எனலாம். ஆக்சுபோர்டு எனலாம் அல்லது ஆக்ஃசுபோர்டு எனலாம்.  
- முதலில் ஸ் வந்தால் முன்னே பொருத்தமான ஓர் உயிரெழுத்தைச் சேர்க்கலாம். எ.கா: இகரம், அகரம் உகரம், எகரம் சேர்க்கலாம். எசுப்பானிய மொழியில் Strontium என்பதை Estroncio என்றும். Scandium என்பதை Escandio என்றும் எழுதுகிறார்கள். அதுபோலவே, தமிழில் எசுட்ரான்சியம், எசுக்காண்டியம் என்று கூறலாம். முன்னே ஓர் உயிரெழுத்தைச் சேர்த்தால் ஸ் ஒலி தானே வந்து விடும். எ.கா: ஏசு, ஆசு, இசு; உயிர்மெய் எழுத்து வந்தாலும் காற்றொலி சகரம் வரும்: பசி, காசு, ஏசு, தூசு ஆகிய சொற்களைப் பார்க்கலாம். ஒலிப்பில் சிறு மாற்றம் இருக்கலாம், ஆனால் அது ஏற்புடையதே. இசுவீடன், இசுக்காண்டினேவியா என்பது போல. ஸ்நேகம் என்பதை சினேகம் என்று எழுதுவதைப் போலவும் எழுதலாம். சில நேரங்களில் ஸ் என்னும் எழுத்து முதலாவதாக வந்தால் முற்றிலுமாக விட்டு விட்டும் எழுதலாம். எடுத்துக்காட்டாக ஸ்தலம் என்பதைத் தமிழில் தலம் என்று எழுதுவதை போல. ஸ்தூலம் என்பதை தூலம் என்பது போல. ஸ்தாபனம் -> தாபனம்.
# விக்கிப்பீடியா:கிரந்த எழுத்துப் பயன்பாடு

## ஹ

பார்க்கவும்: விக்கிப்பீடியா:ஆலமரத்தடி/தொகுப்பு17#ஹ என்னும் எழுத்தின் பயன்பாடு  
- ஒரு சொல்லின் முதல் எழுத்து, ஹ வரிசையில் தொடங்குவதாக இருந்தால், அதில் உள்ள உயிரெழுத்தை முதல் எழுத்தாகக் கொண்டு எழுதுதல் வேண்டும். எ.க: ஹனுமன் => அனுமன்; ஹரன் => அரன்; ஹிந்து => இந்து; ஹோமர் (Homer)= ஓமர்; Herodotus = எரோடோட்டசு.
- ஒலிப்புத்துல்லியம் கூடுதலாக இருக்க வேண்டும் எனில் ஆ, கா, இ கி என்று எழுதலாம். Hitler = இட்லர், ஆனால் கிட்லர் என்றோ இட்லர் என்றோ எழுதலாம்.  
- ஹ சொல்லின் இடையில் வரும் போது மட்டுமே க ஆகும். எடுத்துக்காட்டுக்கு, மஹாத்மா - > மகாத்மா, மோஹன் - மோகன். சொல்லின் முதலில் ஹகரத்தோடு ஒட்டி வரும் உயிர் ஒலியை மட்டும் பயன்படுத்த வேண்டும். ஹோட்டல் -> ஓட்டல், ஹல்வா - > அல்வா, ஹிந்து - > இந்து.  
- இடையே வரும் பொழுதும் Magaathmaa, Mogan என்றுதான் வரும், ஆனால் அந்த மெலிந்த ககரத்தில் மிகச்சிறிதளவு காற்றொலி வரும் (பேச்சு வழக்கில்), ஆனால் அது ஹ ஆகாது. காகம், பாகம் என்னும் சொற்களை kaagam, paagam என்றுதான் ஒலித்தல் வேண்டும். உற்று நோக்கினால் மிகச்சிறிதளவு காற்றொலி வருவதைக் காணலாம். kaaham, paaham என்று முழு காற்றொலியாகக் கூறுவது கொச்சை ஒலிப்பு.  
- சில இடங்களில், தேவை இருப்பின் ஆய்த எழுத்தைப் பயன்படுத்தலாம். ரஹ்மான் என்பதைப் பொதுவாக ரகுமான் என்று எழுதுவது வழக்கம். ஆனால் ரஃமான் என்றும் ரஃகுமான் என்றும் எழுதலாம். Uhuru என்பதை உகுரு என்றும் உஃகுரு என்றும் எழுதலாம்.
- Fahrenheight = பாரன்ஃகைட்.
# விக்கிப்பீடியா:கிரந்த எழுத்துப் பயன்பாடு

## ஷ

- ஷ என்னும் எழுத்தை தமிழில் வழக்கமாக ட வாக பயன்படுத்துவது முறை. புஷ்பம் = புட்பம், விஷயம் = விடயம், விபீஷ்ணன் = விபீடணன், கிருஷ்ணன் = கிருட்டினன். ரிஷி அல்லது ருஷி என்னும் சொல்லைத் தமிழில் இருடி என்று கூறுவது தொல் வழக்கம். மாற்று முறை வேண்டுமென்றால், ஓரளவிற்குத் தமிழ் முறையை மீறி வருவது ஆனால் தமிழ் எழுத்துக்களால் வருவது ஷ் = ழ்ச். எ.கா. உஷா = உழ்சா, விபீஷ்ணன் = விபீழ்சணன் , ருஷி = ருழ்சி அல்லது இருழ்சி. போஷாக்கு = போழ்சாக்கு (போசாக்கு). ஒலிப்பு நெருக்கம் காட்டவே ழ்ச் என்னும் முறை காட்டப்பட்டுள்ளது, எல்லா இடத்திலும் பரிந்துரைக்க அல்ல.
# விக்கிப்பீடியா:கிரந்த எழுத்துப் பயன்பாடு

## ஜ

- ஜ, ஜு என்பன கட்டாயம் ச, சூ என எழுதலாம். ஜனவரி என்பதை சனவரி என்று எழுதுவது பெரு வழக்கு. ஜூன், ஜூலை = சூன், சூலை (ஒலிப்பு choon, choolai). ஜெயராமன் = செயராமன் (cheyaraaman). ஜெயஸ்ரீ = செயசிரீ. இடையிலும் கடைசியிலும் வருவது: பங்கஜம் = பங்கயம், பங்கசம்; ராஜம் = ராசம் (ராசு என்று அழைப்பது பெரு வழக்கம்). ரோசா, ராசா, செல்வராசு, தங்கராசு, ராசாத்தி.
- சில இடத்தில் ஜ = ய அல்லது ய்ச்ச அல்லது ச்ச என்று எழுத்தம் தந்து எழுதலாம். இராஜஸ்தான் என்பதை இராயசுத்தான், இராச்சசுத்தான், இராய்ச்சசுத்தான் எனலாம். விஜயலட்சுமி என்பதை விசயலட்சுமி என்று எழுதுவது வழக்கம். ஆனால் விஜி என பெயர் இருந்தால் கடினம். விசி என்று எழுதலாம் ஆனால் அழுத்தம் தேவை இருந்தால் விச்யி, விய்ச்சி அல்லது விச்சி எனலாம். இராஜாஜி = இராசாசி என்று எழுதுவது வழக்கம், இராச்யாச்சி, இராச்யாச்யி, இராச்சாச்சி, இராச்சாய்ச்சி. இராச்சாசி. இராஜேந்திரன் என்பதை இராச்யேந்திரன் என்று குறிக்கலாம். தாச்மகால் அல்லது தாச்யிமகால் என்றும் எழுதலாம். Hajj என்னும் புனிதப் பயணத்தை இடாய்ச்சு மொழியர் Haddsch என்று எழுதுகின்றனர். தமிழில் ஃகச், ஃகய்ச், ஃகச்யி, ஃகச்யு, அய்ச்யு என்றோ குறிக்கலாம்.
# விக்கிப்பீடியா:கிரந்த எழுத்துப் பயன்பாடு

## தற்கால வழக்கத்தில் கிரந்த எழுத்துக்கள்

- தமிழில் ஸ்-s, ஹ-ha, ju-ஜு போன்ற பிற மொழி ஒலிகளைக் குறிக்க கிரந்த எழுத்துக்களைச் சிலரோ பலரோ பயன்படுத்தப்படுகின்றனர். ஜூன், ஜூலை, இஸ்லாம், கிறிஸ்தவம், ஹரப்பா நாகரிகம் போன்ற சொற்களில் இப்பயன்பாட்டை காணலாம். இவற்றை சூன், சூலை, இசுலாம், கிறித்தவம், அரப்பா என்று எழுதும் வழக்கமும் உள்ளது.  
- சமய ஆக்கங்களில் கிரந்த எழுத்துக்கள் பெரிதும் பயன்படுத்தப்படுகின்றன. ஆனாலும் கம்பன் ஆக்கிய இலக்கியத்திலும் தேவாரம் திருவாசகம், நாலாயிரத் திவ்யப் பிரபந்தம் போன்ற பற்பல சமய இலக்கியங்களிலும், 25,000+ பாடல்களிலும், கிரந்த எழுத்துகள் பயன்படுத்தப்படவில்லை.
# விக்கிப்பீடியா:கிரந்த எழுத்துப் பயன்பாடு/கலந்துரையாடல் 01
# விக்கிப்பீடியா:கிரந்த எழுத்துப் பயன்பாடு/கலந்துரையாடல் 01

## வடமொழி எழுத்து முறைமையில் திராவிட ஒலி எழுத்துகள்
ஒருங்குறியில் (யுனிகோட்டில்) இருப்பது பலரும் அறிந்தது. இந்தி, மராத்திய மொழிகளில் வழக்கில் உள்ளதா? இல்லை. மேலும் எகரத்தைக் குறிக்க நேர்க்கோட்டிற்கு மாறாக சிறு நெளிவு தருதலும் கீழ்ப்புள்ளி இட்டுக் காட்டுவதும் புது எழுத்துக்களாகாது. நானும் ஒலித்திரிபு காட்ட சிறு குறிகள் இடுவோம் என்று பரிந்துரைத்திருக்கின்றேன். பரந்த-மனப்பான்மை குறுகிய மனப்பான்மை அல்ல இங்கு கேள்வி. நீங்கள் தமிழர்கள் குறுகிய மனப்பான்மையால் சிறீ, சிரீ என்று பரிந்துரைப்பதாக நினைப்பதும், புதிய *முழு எழுத்துக்களை* நுழைப்பதை எதிர்ப்பதாகவும் நினைப்பது தவறு. சிறு குறியீடுகள் இட்டு ஒலித்திரிபுகளைக் காட்ட நான் பலமுறை பரிந்துரைத்திருக்கின்றேன். தமிழில் வழங்கா, தமிழ் முறைக்கு ஒவ்வா ஒலிகளையும் ஓரளவிற்காவது காட்டும் படி தமிழில் முறைமை இருக்க வேண்டும் என்று கருதுபவன் நான். சாதி-சனம், சனநாயகம் என்பது தமிழ் வழக்கு. அதனை ஏற்காமல் ஜாதி, ஜனம், ஜனநாயகம் என்றுதான் சொல்லவேண்டும் என்றும் கூறுவது பரந்தமனப்பான்மையா அல்லது குறுகிய நோக்கில் திணிப்பா என்று எண்ணிப்பார்த்தல் வேண்டும். ஆங்கிலத்தில் Buddha என்று எழுதினாலும் BooDaa என்று ஒலிப்பதன் கரணியம் என்ன? அவர்கள் மொழியில் this, that, then, those, whether, weather என்று பல அடிப்படையான சொற்கள் இருந்தும், ஏன் புத்தா ('பு'த்'தா) என்று ஒலிக்கவில்லை? என் பெயரில் உள்ள ஒலியன்கள் அத்தனையும் ஆங்கிலத்தில் உள்ளது, Selvakumar என்னும் பெயரை ஒழுங்காக ஒலிக்கும் ஆங்கிலேயர்கள் மிக மிகக் குறைவு. அதாவது மொழிக்கு மொழி வேறுபாடுகள் இருக்கும். அது இயற்கை. இப்படித்தான் இருக்க வேண்டும் என்று வேற்று மொழிச்சொல்லை ஒரு மொழியில் வலியுறுத்துவது திணிப்பு, பண்பாடில்லாமை, அந்த மொழியை, மொழி மரபுகளை மதிக்காமை. மிகக் குறைவான மொழிகளே தமிழ்மொழி போல் 2500 ஆண்டுகளுக்கும் மேலாக மிகுந்த உயிர்ப்புடன் வழங்கி வந்துள்ளது. புதுமைகளை வரவேற்பது தமிழரின் சிறப்பு, ஆனால் புதுமை என்று கூறி தமிழை சீரழிப்பது எதிர்க்க வேண்டியது. சிரீ அல்லது சிறீ என்றெழுதுவதால், தமிழில் இல்லாது ஒருசிலரால் புகுத்தப்படும் ஒரு குழப்பமான எழுத்தைத் தவிர்க்கலாமே? உள்ள எழுத்தின் ஒரு சிறு மாற்றம் எனில் ஏற்கலாம். இது அப்படியில்லை. கூட்டெழுத்தைத் தவிர்ப்பது நல்ல முறை. சில ஒலிகள் தமிழில் இருந்தாலும், தமிழ் முறைமைக்கு மாறாக வரும் இடங்களில் வழங்கவும், தமிழில் இல்லா சில ஒலிகளையும், குறிக்க ஒலித்திரிபுக் குறிகளுடன் காட்டுவதை வரவேற்கிறேன். அப்படிப்பட்ட எழுத்தொலிகள் G, J, D, Dh, B, H, F, Sh, S, Z, Vowel "a" as in "apple". இவையனைத்திற்கும் எளிய வழிமுறைகள் தந்துள்ளேன். क ख ग घ போன்ற நால்வகை வேறுபாடுகளையும் மிக எளிதாகக் குறிக்கலாம் (புது, முழு எழுத்துக்கள் தேவை இல்லை). மஞ்சுசிறீ அல்லது மஞ்சுசிரீ என்றால் என்ன தவறு வந்துவிடும் என்று யாரும் குறிப்பிடவில்லை. Manjusri or Manjushree என்று எழுதினால் மட்டும் சரியாக இருக்குமா? இவற்றை எப்படி ஒலிப்பார்கள் என்று தெரியுமா? புத்த மதத்தைப் பின்பற்றுபவர்கள் இருக்கும் பிறமொழியாளர்கள் எத்தனை வேறுவிதமாக ஒலிக்கிறார்கள் ? பார்க்கவும்: Ch: 文殊 Wénshū or 文殊師利菩薩 Wénshūshili Púsà; Jp: Monju; Tib: Jampelyang; மஞ்சுசிரீ அல்லது மஞ்சுசிறீ என்றால் போதிய அளவு நெருக்க ஒலிப்பு இருக்கின்றதே (பிற மொழிகளை ஒப்பிடும்பொழுது!!).
(இதனைப் பதிவு செய்யும் பொழுதுதான் பார்த்தேன், ரவியும் சுந்தரும் கருத்துக்கள் தெரிவித்துள்ளனர் என்று. அதனை முழுமையாக இன்னும் படிக்க வில்லை. பின்னர் அதுர் குறித்து எழுதுகிறேன்;நாளை வரை பங்கு கொள்ள இயலாது)--செல்வா 16:27, 18 நவம்பர் 2007 (UTC)  
---
# விக்கிப்பீடியா:கிரந்த எழுத்துப் பயன்பாடு/கலந்துரையாடல் 01

## ரவிஷங்கரின் கேள்விக்கான பதிலகள்
:உண்மையில் *சிரீ* என்ற தமிழக மற்றும் பழந்தமிழ்ப் பயன்பாடு எனக்கும் புதியதே. (*சிறீ* என்ற இலங்கைத் தமிழ் வழக்கு எனக்கு ஏற்கெனவே அறிமுகமாகியுள்ளது.) இருந்தாலும் பொதுவழக்கை **இறுக்கமாக** தமிழ் விக்கிபீடியாவில் கடைப்பிடிப்பதில் எனக்குத் தனிப்பட்ட முறையில் உடன்பாடு இல்லை. ஏனெனில் தமிழில் உள்ள இருதர (*diglossia*) அல்லது முத்தர வழக்கத்தை நான் மதிக்கிறேன், அதன் விளைவாகவே இன்னமும் இம்மொழி உயிர்ப்புடன் விழங்குகிறது. அதாவது வட்டார வழக்குகளும் அன்றாட பயன்பாட்டு வழக்குகளும் இருந்தும் ஒரே மொழியாக தமிழர் அனைவருக்கும் புரிந்துவரக் காரணமாகத் திகழ்கிறது. தவிர பொதுவழக்கு என்பது என்ன என்பதும் சற்று கேள்விக்குறியதே. எழுத்தின்மீது கூடுதல் தாக்கம் கொண்ட ஊடகங்களின் ஆசிரியர்கள், அன்றாட வாழ்வில் ராம ஜெயம் எழுதுவதற்குட்பட பல தேவைகளுக்கு எழுத்துவடிவத்தைப் பயன்படுத்தும் நம்மைப் போன்ற *சிறுபான்மையினரின்* வழக்கா அல்லது இதைக்காட்டிலும் எண்ணிக்கையிலும் பயன்பாட்டிலும் பல மடங்கு மிகுதியாக உள்ள ரவியின் அப்பத்தா போன்றோரின் வழக்கா? காட்டாக, *ஏனம்* என்பது நல்ல தூய தமிழ்ச்சொல் என்பதெல்லாம் எனக்குத் தெரியாதிருந்தும் எனது பாட்டி மற்றும் எங்கள் ஊரைச் சேர்ந்த பலர் அதை அன்றாடம் *பாத்திரத்தைக்* குறிக்கப் பயன்படுத்துவதைக் கேட்டிருக்கிறேன். ஆனாலும், பொதுவழக்கை அடைப்புக்குறிகளுக்குள்ளும் வழிமாற்றுத் தலைப்புகளிலும் கண்டிப்பாகத் தர வேண்டும் என்பதே எனது நிலைப்பாடு. இதையொத்த முந்தைய கொள்கை உரையாடலை விக்கிபீடியா பேச்சு:சொல் தேர்வு விக்கிபீடியா பேச்சு:சொல் தேர்வு/தொகுப்பு 1 விக்கிபீடியா பேச்சு:சொல் தேர்வு/தொகுப்பு 2 முதலிய பக்கங்களில் நீங்கள் காணலாம்.  
:இவை எனது தனிப்பட்ட விருப்பமே. இது தொடர்பில் விரிவான உரையாடல் ஒன்றையடுத்தே கொள்கைகளையும் வழிகாட்டுதல்களையும் வகுக்க முடியும். அதுவரை இந்தத் தலைப்பை முதன்மைப்படுத்தலாம் என்றே எண்ணுகிறேன். மேலும் இங்குள்ள அனைவரும் புதிதாக வந்திருக்கும் உங்களைப் போன்ற நல்ல பயனர்மீது எங்கள் கொள்கைகளைத் திணிப்பதுபோன்ற உணர்வு உங்களுக்கு வர வேண்டாம். இதுபோன்ற பல உரையாடல்கள் இதற்கு முன்னர் இங்கு நடந்துள்ளன.-- Sundar <sup>\பேச்சு</sup> 03:22, 19 நவம்பர் 2007 (UTC)
# விக்கிப்பீடியா:கிரந்த எழுத்துப் பயன்பாடு/கலந்துரையாடல் 01

## ஏனம்

சுந்தர், *ஏனம்* என்ற சொல் குறித்த உங்கள் குறிப்பு மகிழ்ச்சி அளிக்கிறது. மதுரை பக்கமும் இது புழக்கத்தில் உண்டா? புதுகையில் உள்ள எங்கள் சிற்றூரிலும் இன்றும் எல்லாரும் (கவனிக்க: அப்பத்தாக்கள் மட்டும் இல்லை :)) இப்படித் தான் அழைக்கிறோம். இது போன்ற எண்ணற்ற சொற்கள் சிற்றூர்களில் இருக்கின்றன. அவை எல்லாம் பொது வழக்கில் இருந்து காணாமல் போகும் முன் எப்படியாவது குறைந்தபட்சம் ஆவணப்படுத்தி விட வேண்டும் என்பது என் விருப்பம் ..--ரவி 10:32, 19 நவம்பர் 2007 (UTC)
:ரவி, மதுரைப் பக்கத்தில் நான் கேட்டது கிடையாது. எனது தாத்தா-பாட்டி ஊரான எட்டயபுரத்தில் தான் இது வெகுவாகப் பயன்படுத்தப்படுகிறது. புதுகையிலும் பயன்பாட்டில் உள்ளது கேட்டு மகிழ்ச்சி. கண்டிப்பாக ஆவணப்படுத்தப்பட வேண்டியவை இவை. -- Sundar <sup>\பேச்சு</sup> 03:01, 20 நவம்பர் 2007 (UTC)  
எங்கள் வீட்டிலும் பாத்திரங்களை 'யானம்' என்றோ 'ஏனம்' என்றோதான் கூறுவர். கவனிக்க என் தாய், தந்தை, தாத்தா, பாட்டி அனைவ்ரும் தங்களுக்குள் உரையடுகையில் தமிழில் தான் உரையாடுவர். என்னுடையான உரையாடல்களில் மட்டும் தான் தெலுங்கு பேசுவர். எனக்கு தெரிந்து கடலூர் மற்றும் புதுவையில் இந்த சொல்லை அதிகம் பயன்படுத்துவர்(புதுவை என் சொந்த ஊர்).ஒருவேளை இன்னும் அதிகமான இடங்களின் இச்சொல் ஆளுமையில் இருக்க வாய்ப்புண்டு வினோத் 05:31, 20 நவம்பர் 2007 (UTC)
ஆக, குறைந்தது தூத்துக்குடி, புதுக்கோட்டை, மற்றும் புதுவை-கடலூர் பகுதிகளில் இது பொதுப்பயன்பாட்டில் உள்ளது தெரிகிறது. தகவலுக்கு நன்றி வினோத். -- Sundar <sup>\பேச்சு</sup> 05:59, 26 நவம்பர் 2007 (UTC)
::சுந்தர், ஏனம் என்ற சொல் திருச்சி,சேலம் பக்கங்களிலும் உள்ள பொது வழக்கு. எங்கள் வீட்டிலும் ஏனம் என்னும் சொல்தான் பயன்படுத்துவர். --செல்வா 12:30, 26 நவம்பர் 2007 (UTC)  
ஏனம் செங்கல்பட்டு மாவட்டத்திலும் பொதுவழக்கில் உள்ளது. பெண்களிடையே சமையல்கட்டில் பரவலாக வழக்கில் உள்ளது.ஆறுமுகி (பேச்சு) 04:15, 28 சூலை 2019 (UTC)
# அறிபுனைத் திரைப்படம்

**அறிபுனைத் திரைப்படம்** (Science fiction film) என்பது திரைப்படத்தில் உள்ள வகையாகும். விண்வெளி, தானியங்கி, சைபோர்க்ஸ், விண்மீன் போன்ற எதிர்காலக் கூறுகளுடன், வேற்று கிரக வாழ்க்கை முறைகள், அன்னிய உலகங்கள், காலப் பயணம் போன்ற அறிவியலால் முழுமையாக ஏற்றுக்கொள்ளப்படாத நிகழ்வுகளின் கற்பனையான அறிவியல் அடிப்படையிலான சித்தரிப்புகளைப் பயன்படுத்துவதே அறிபுனைத் திரைப்படம் ஆகும்.
# அறிபுனைத் திரைப்படம்

## அறிவியல் திரைப்படங்கள்

- குழந்தைகள் கண்ட குடியரசு
- அப்புச்சி கிராமம்
# அறிபுனைத் திரைப்படம்

## அறிவியல் புனைகதை அதிரடி திரைப்படங்கள்

- 2.0
- 24
- ௭ன் ரத்தத்தின் ரத்தமே
- இரண்டாம் உலகம்
- ஏழாம் அறிவு
- எந்திரன்
- இருமுகன்
- நாளை மனிதன்
- மிருதன் (திரைப்படம்)
- டிக் டிக் டிக்
# அறிபுனைத் திரைப்படம்

## அறிவியல் புனைகதை நகைச்சுவை திரைப்படங்கள்

- அதிசய உலகம்
- சின்ன வாத்தியார்
- கலை அரசி
- வியாபாரி
- பத்தாயிரம் கோடி
- வியாபாரி
- நியூ
- மாங்கா
# அறிபுனைத் திரைப்படம்

## அறிவியல் புனைகதை சாகச திரைப்படங்கள்

- அதிசய உலகம்
# அறிபுனைத் திரைப்படம்

## அறிவியல் புனைகதை திகில் திரைப்படங்கள்

- அம்புலி
- நாளை மனிதன்
- ஜீரோ
# அறிபுனைத் திரைப்படம்

## அறிவியல் புனைகதை பரபரப்பூட்டும் திரைப்படங்கள்

- ஈ
- மாயவன்
- தமிழுக்கு எண் ஒன்றை அழுத்தவும்
- விழி மூடி யோசித்தால்
# சூறாவளி ஐக்

**சூறாவளி ஐக்** (*Hurricane Ike*) 2008 அட்லான்டிக் சூறாவளிப் பருவத்தின் ஒன்பதாவது பெயர்வைத்த வெப்பவலயப் புயலும் மூன்றாம் சூறாவளி ஆகும். கேப் வேர்டே அருகில் தோன்றி செப்டம்பர் 1 ஆம் நாள் வெப்பவலயப் புயலாக தீவிரமானது.
# சூறாவளி ஐக்

## தற்போதைய நிலவரம்

இப்புயல் தற்போது 4ம் கட்டப் புயலாக துருக்ஸ் மற்றும் கைக்கோஸ் தீவுகளின் 105 கி.மீ. கிழக்கே அமைந்துள்ளது. செப்டம்பர் 5 ஆம் நாள் புளோரிடா மாநில ஆளுனர் சார்லி கிரிஸ்ட் எச்சரிக்கை நிலையை அறிவித்துள்ளார்.
# மஞ்சள் ஆறு

**மஞ்சள் ஆறு** (சீன மொழி: 黃河, *ஹுவாங் ஹ*) சீனாவின் 2-வது நீளமானதும் உலகின் 6-வது நீளமானதும் ஆகும். மேற்கு சீனாவின் சிங்ஹாய் (Qinghai) மாகாணத்திலுள்ள பாயன் ஹர் மலைத்தொடரில் தோன்றி 9 மாகாணங்கள் வழியாக 5,464 கி.மீ. (3,398 மைல்) தொலைவு ஓடி பொகாய் கடலில் கலக்கிறது. மஞ்சள் ஆற்றுப் படுகை கிழமேற்காக 1900 கி.மீ. (1,180 மைல்) மற்றும் வடக்கு தெற்காக 1100 கி.மீ. (684 மைல்) வரை பரவியுள்ளது. இதன் படுகையின் மொத்தப்பரப்பு 742,443 சதுரகி.மீ. (290,520 சதுர மைல்) ஆகும்.  
மஞ்சள் ஆறு **சீன நாகரிகத்தின் தொட்டில்** என அழைக்கப்படுகிறது. இங்கேயே வட சீன நாகரிகம் தோன்றியது. இவ்வாற்றுப்பகுதி பழங்காலத்தில் மற்ற பகுதிகளை விட மிகவும் செழிப்பாக வளம் மிகுந்து இருந்தது. ஆனால் அடிக்கடி இவ்வாற்றில் ஏற்படும் வெள்ளப்பெருக்கின் காரணமாக **சீனாவின் துயரம்** என்ற பெயர் இதற்கு ஏற்பட்டது.  
பழங்கால சீன இலக்கியங்களில் மஞ்சள் ஆறானது ஹெ (He (河)) என்று குறிக்கப்படுகிறது. அதற்கு தற்போதையசீன மொழியில் ஆறு என்று பொருள். (பழங்காலத்தில் ஆறு என்பதை குறிக்க 川 மற்றும் 水 என்ற வடிவத்தை பயன்படுத்தினர்). மஞ்சள் ஆறு என்ற பதம் முதலில் மேற்கு ஹான் வம்சத்தில் (206 BC–AD 9)) உருவான ஹானின் புத்தகம் என்பதில் குறிக்கப்பட்டுள்ளது. மஞ்சள் ஆறு சில முறை சேற்று நீரோட்டம் என கவித்துவமாக குறிப்பிடப்படுவதுண்டு. 'மஞ்சள் ஆறு தெளிவாக ஒடும் போது' என்று சீனத்தில் சொலவடை நடக்க இயலாத செயல்கள் குறித்து சொல்லப்படுவதுண்டு.  
இதன் திபெத்திய பெயர் மயில் ஆறு (玛曲) என்பதாகும்.
# மஞ்சள் ஆறு

## பெயர் காரணம்

இவ்வாற்று நீர் மஞ்சளாக இருப்பதால் இதற்கு இப்பெயர் ஏற்பட்டது. மஞ்சள் ஆற்றின் மேல் மற்றும் நடு பகுதியானது காற்றடு வண்டல் மேட்டு நிலப்பகுதியை கடந்து வருகிறது. இந்த காற்றடு வண்டலே மஞ்சள் நிறத்திற்கு காரணமாகும்.
# மஞ்சள் ஆறு

## மஞ்சள் ஆற்று பண்பாடு

சீன நாகரிகம் மஞ்சள் ஆற்றும் படுகையிலேயே தோன்றியதாக நம்பப்படுகிறது. இது 'தாய் ஆறு' எனவும் 'சீன நாகரிகத்தின் தொட்டில்' எனவும் சீனர்களால் குறிப்பிடப்படுகிறது.
நெடிய சீன வரலாற்றில் மஞ்சள் ஆறு சீனாவின் வரம் மற்றும் சாபம் என முரண்பாடாக கருதப்பட்டுள்ளது. எனவே இதற்கு சீனாவின் பெருமை மற்றும் சீனாவின் துயரம் என முரண்பாடான பட்டப்பெயர்கள் உண்டு.
# மஞ்சள் ஆறு

## மஞ்சள் ஆற்றின் வரலாறு

இது அடிக்கடி வெள்ளப்பெருக்கு ஏற்படும் ஆறாகும். கடந்த 3,000–4,000 ஆண்டுகளில் 1,593 முறை இவ்வாற்றில் வெள்ளம் ஏற்பட்டுள்ளதாக கருதப்படுகிறது. இவ்வாற்றில் வரும் அதிகளவிலான காற்றடு வண்டல் ஆற்றின் அடிப்பகுதியிலும் ஆற்றின் கால்வாய்களிலும் தொடர்ச்சியாக சேருகிறது. இந்த வண்டல் மெதுவாக இயற்கையான அணையை உருவாக்குகிறது. அணை என்று சொன்னாலும் அது ஆற்றின் போக்கை தடுக்கும் தடுப்பாகும். இதனால் அதிகளவில் ஆற்றில் நீர் வரத்து இருக்கும் போது அவற்றை இந்த அணை தடுப்பதால் நீரானது வெள்ளப்பெருக்கை உண்டாக்கி புதிய பாதையில் பயணித்து கடலை அடைகிறது. இந்த வெள்ளமானது கணிக்கமுடியாததால் விவசாயிகளுக்கு பெரும் சிரமத்தை கொடுக்கிறது.
# மஞ்சள் ஆறு

## மஞ்சள் ஆற்றின் வரலாறு

### பழங்காலம்

ஃகுன் (Qin) வம்சத்து (221 - 206 கிமு) காலத்தை சார்ந்த வரை படங்கள் மஞ்சள் ஆறு தற்போது செல்லும் பாதையிலிருந்து வடக்கே ஓடியதாக தெரிவிக்கின்றன . அந்த வரைபடத்திலிருந்து லுயாங் மாகாணத்தை தாண்டியதும் இது சாங்சி( Shanxi )மற்றும் ஹெனான் (Henan) மாகாணங்களின் எல்லையிலும் பின்பு ஹெபெய் மற்றும் சாங்டங் (Shandong) மாகாணங்களின் எல்லையில் பாய்ந்து டியன்ஜிங் (Tianjin) அருகே பொகாய் குடாவில் (Bohai Bay) கலக்கிறது.  
கிபி 11ம் நூற்றாண்டில் ஏற்பட்ட பெரும் வெள்ளமே ஜிங் வம்சம் (9 - 23 கிபி) வீழ்வதற்கு காரணமாகும். அப்போது ஆறு மீண்டும் தன் பாதையை வடக்கே டியன்ஜினிலிருந்து (Tianjin) தெற்கே சாங்டங் (Shandong) தீபகற்பத்துக்கு மாறியது.
# மஞ்சள் ஆறு

## மஞ்சள் ஆற்றின் வரலாறு

### இடைக்காலம்

1194ம் ஆண்டு இதன் பாதையில் பெரும் மாற்றம் ஏற்பட்டது. கிட்டதட்ட 700 ஆண்டுகளுக்கு இது குஆய்(Huai)ஆற்றின் வடிகால் பகுதியை ஆக்கரமித்திருந்தது. மஞ்சள் ஆற்றின் சேறு மற்றும் சகதி குஆய்(Huai)ஆற்றின் கழிமுகத்தை தடுத்ததால் ஆயிரக்கணக்கானோர் வீடிலிழந்தனர். மஞ்சள் ஆற்றின் தற்போதையபாதை 1897லிருந்து இருக்கிறது.  
கடந்த 700 ஆண்டுகளில் குஆய்(Huai)ஆற்றின் பாதைக்கும் இதன் மூல பாதைக்கும் பல முறை மாறி மாறி மஞ்சள் ஆற்றின் போக்கு இருந்துள்ளது. இதன் காரணமாக உருவான வண்டல் படிமங்கள் அதிகளவில் இருந்ததால் மஞ்சள் ஆறு தன் போக்கை வடக்கே மாற்றிக்கொண்டதும் குஆய்(Huai)ஆற்றினால் தன் மூல பாதையில் செல்லமுடியவில்லை. அதற்கு பதிலாக இதன் நீர் ஹோன்ச் (Hongze) ஏரியில் தேங்கி பின் தெற்கு நோக்கி ஓடி யாங்சே ஆற்றில் கலக்கிறது.
# மஞ்சள் ஆறு

## மஞ்சள் ஆற்றின் வரலாறு

### தற்காலம்

ஆற்றின் நிறம் மஞ்சளாக இருக்க காரணம் இது நன்கு தூளான சுண்ணாம்பு வண்டலை காற்றடு வண்டல் மேட்டு நிலத்தில் இருந்து தன் ஓட்டத்தில் கொணர்வதே ஆகும். நூற்றாண்டுகளாக படியும் வண்டல் மற்றும் கரையினால் ஆற்றில் வெள்ளம் ஏற்படுகிறது. உலகின் மோசமான வெள்ளப்பெருக்குகளை ஏற்படுத்தியது மஞ்சள் ஆறாகும். 1887 மற்றும் 1931ம் ஆண்டுகளில் ஏற்பட்ட வெள்ளத்தில் ஆறு மில்லியனுக்கும் அதிகமான மக்கள் இறந்தனர்.  
1938ம் ஆண்டு ஜூன் 9ம் தேதி இரண்டாம் சீன ஜப்பானிய போரின் போது சியங் கை செக் (Chiang Kai-Shek)தலைமையிலான சீன தேசிய துருப்புகள் ஆற்றின் கரைகளை உடைத்து பெரிய வெள்ளத்தை உருவாக்கினர். வெள்ளம் உருவாக்கியதின் நோக்கம் ஜப்பானிய துருப்புகளின் முன்னேற்றத்தை தடுப்பதாகும். இந்த வெள்ளத்தில் 54,000 சதர கி.மீ. பரப்பு மூழ்கியது மேலும் 500,000–900,000 வரையான உயிர்கள் பலியான. ஜப்பானிய தரப்பில் பலியான துருப்புகளின் விபரம் தெரியவில்லை. இந்த வெள்ளம் ஜப்பானி துருப்புகள் ஜின்ஜோகு (Zhengzhou) நகரத்தை கைப்பற்றுவதை தடுத்தாலும் அவர்கள் அப்போதய சீனாவின் தலைநகரான வுஹேனை (Wuhan) கைப்பற்றுவதை தடுக்க முடியவில்லை
.
# மஞ்சள் ஆறு

## புவியியல்

இந்த ஆற்றை மேல் பகுதி, இடைப்பகுதி, கீழ்ப்பகுதி என மூன்றாக பகுதிகளாக பிரித்துள்ளார்கள்.
# மஞ்சள் ஆறு

## புவியியல்

### மேல் பகுதி

மஞ்சள் ஆறு உற்பத்தியாகும் பாயன் ஹர் மலைப்பகுதியிலிருந்து உள் மங்கோலியாவின் ஹெக்கு (Hekou) பகுதியில் வடக்கு நோக்கி திரும்பும் பகுதி வரை உள்ள பகுதி ஆற்றின் மேல் பகுதி என குறிக்கப்படுகிறது. இந்தப்பகுதியின் மொத்த நீளம் 3,472 கி.மீ. (2,160 மைல், படுகையின் பரப்பு 386,000 சதுர கி.மீ. (149,035 சதுர மைல்) இது ஆற்றின் மொத்த படுகை பரப்பில் 51.3% ஆகும்.  
இங்கு இது பாயன் ஹர் (Bayan Har 巴顏喀啦山脈 ) மற்றும் அம்னே மச்சின் (Amne Machin) மலைத்தொடர் வழியாக பல பசும் புல்வெளிகளையும் பள்ளத்தாக்குகளையும் தாண்டி வருகிறது. இங்கு இதன் நீர் எந்த கலங்களும் இல்லாமல் தூய்மையாக இருக்கும். பளிங்கு போன்ற நீர் இருப்பது இந்த பகுதி ஆற்றின் சிறப்பாகும். 4.7 மில்லியன் கன மீட்டர் உடைய பாப் ஏரி (Lake Bob -扎陵湖)மற்றும் 10.8 மில்லியன் கன மீட்டர் உடைய எல்லிங் ஏரி (Lake Eling -鄂陵湖)ஆகியவை இப்பகுதியில் அமைந்துள்ளன. உயரத்தில் அமைந்த இரு பெரிய நன்னீர் ஏரிகள் அவை.  
பள்ளத்தாக்கு பகுதியானது குன்காய்யில்(Qinghai)உள்ள லாங்யாங் (Longyang)ஆழ்பள்ளத்தாக்கு முதல் கன்சுவில் (Gansu) உள்ள குன்டாங் (Qingtong) ஆழ் பள்ளத்தாக்கு வரை பரவியுள்ளது. இங்கு செங்குத்துப்பாறைகள் ஆற்றின் இரு புறமும் இருக்கும். இப்பகுதியில் ஆற்றின் ஆழம் குறைவாகவும் நீர் வரத்து அதிகமாகவும் இருப்பதால் இங்கு ஆற்றின் நீரோட்டம் வேகமாக இருக்கும். இப்பகுதியில் 20ஆழ்பள்ளத்தாக்குகள் உள்ளன. அவற்றில் லாங்யாங் (Longyang), ஜிஸ்சி (Jishi), லியுஜியா (Liujia), பாபன் (Bapan), குன்டாங் (Qingtong) ஆகியவை புகழ் வாய்ந்தவை. பல ஆழ்பள்ளத்தாக்குகள் உள்ள இப்பகுதி நீர்மின்சாரம் தயாரிக்க உகந்த பகுதியாகும்.  
குன்டோங் (Qingtong) ஆழ்பள்ளத்தாக்கில் இருந்து வெளி வந்ததும் பரந்த வண்டல் சமவெளிகளான யின்சோன் (Yinchuan) மற்றும் ஹெடோ (Hetao) சமவெளிகளை அடைகிறது. இப்பரிவின் பெரும் பகுதி பாலைநிலங்கள், புல்வெளிகள் நிறைந்ததாகும். இங்கு சில துணை ஆறுகளே கலக்கின்றன. அப்பகுதியில் ஆற்றின் நீரோட்ட வேகம் குறைவாகும். ஹெடோ (Hetao) சமவெளியானது 900 கி.மீ. (560 மைல்) நீளமும் 30 - 50 கி.மீ. (20–30 மைல்) உடையது. வரலாற்று நோக்கில் இதுவே மஞ்சள் ஆற்றின் சிறப்பான பாசன சமவெளியாகும்.
# மஞ்சள் ஆறு

## புவியியல்

### இடைப்பகுதி

உள் மங்கோலிய மாகாணத்தின் ஹக்கு(Hekou) பகுதியிலிருந்து ஹெனான்(Henan) மாகாணத்தின் ஜிங்ஜோகு(Zhengzhou) வரை உள்ள ஆற்றுப்பகுதி இடைப்பகுதி எனப்படுகிறது. இப்பகுதி ஆற்றின் நீளம் 1,206 கி.மீ. (749 மைல்) இப்பகுதி படுகையின் பரப்பு 344,000 சதுர கி.மீ. (132,820 சதுர மைல்) இது மொத்த படுகையின் அளவில் 45.7% ஆகும். 30 பெரிய துணை ஆறுகள் இப்பகுதியில் மஞ்சள் ஆற்றுடன் கலக்கின்றன. ஆகையால் இங்கு மஞ்சள் ஆற்றின் நீர் ஓட்டம் 43.5% அதிகரிக்கிறது. ஆற்றில் சேரும் வண்டல்களில் 92% இடைப்பகுதியினாலே சேருகிறது.  
இடைப்பகுதியில் பாயும் மஞ்சள் ஆறு காற்றடு வண்டல் சமவெளியை கடக்கும் போது குறிப்பிடத்தக்க அளவில் மண்அரிப்பு ஏற்படுகிறது. அதிகளவிலான சேறு மற்றும் மண் ஆற்றில் வெளியேற்றப்படுவதால் மஞ்சள் ஆறு உலகிலேயே அதிக அளவு வண்டல் சேரும் ஆறாக உள்ளது. அதிக அளவிலான வண்டல் வெளியேற்றம் 1993ம் ஆண்டில் 3.91 பில்லியன் டன் இருந்ததாக பதியப்பட்டுள்ளது. 1977ம் ஆண்டில் 920 கி.கி\கன மீட்டர் என்ற அளவில் அதிக செறிவுடைய\அடர்த்தியுடைய வண்டல் இவ்வாற்றில் கலந்ததாக பதியப்பட்டுள்ளது. வண்டல்கள் படிவதால் கீழ்ப்பகுதி ஆற்றின் மட்டம் உயர்கிறது. இதனால் இதற்கு "நிலத்திற்கு மேல் செல்லும் ஆறு" என்ற பெயர் உண்டு. பழங்கால சீன தலைநகரான கைபெங் (Kaifeng) நகரின் மட்டத்தை விட இது 10 மீட்டர் உயர்ந்து உள்ளது.  
ஹக்குவிலிருந்து(Hekou) யுமென்கு (Yumenkou) வரையுள்ள ஆறு பல தொடர்ச்சியான பள்ளத்தாக்குகளை தாண்டி வருகிறது. இந்த பள்ளத்தாக்கு தொகுதிக்கு ஜின்சான் (Jinshan)பள்ளத்தாக்கு என்று பெயர். இதனால் இப்பிரிவு நீர் மின்சாரம் உற்பத்தி செய்ய உகந்த இடமாகும். புகழ் பெற்ற ஹக்கு(Hukou) அருவி இப்பள்ளத்தாக்கின் கீழ் பகுதியில் உள்ளது.
# மஞ்சள் ஆறு

## புவியியல்

### கீழ்ப்பகுதி

கீழ்ப்பகுதியின் தொலைவு ஜெங்ஜோ (Zhengzhou)விலிருந்து கடல் வரை 786 கி.மீ. (488 மைல்). இங்கு கரை உயர்த்தப்பட்ட மஞ்சள் ஆறு வடகிழக்காக வட சீன சமவெளி வழியாக பாய்ந்து பொகாய்(Bohai) கடலில் கலக்கிறது. இப்பகுதியின் படுகை பரப்பு 23,000 சதுர கி.மீ. (8,880 சதுர மைல்) ஆகும். இது மொத்த படுகையின் பரப்பில் 3%.  
இடைப்பகுதியில் பெறப்படும் வண்டல் இப்பகுதியில் படிந்து ஆற்றின் மட்டத்தை உயர்த்துகிறது. இதனால் அதிக நீர் வரத்து உள்ள காலங்களில் இப்பகுதி வெள்ள அபாயத்திற்கு உட்படுகிறது.
# 2008 கோடைக்கால இணை ஒலிம்பிக் விளையாட்டுப் போட்டிகள்

**2008 இணை ஒலிம்பிக் விளையாட்டுப் போட்டிகள்** மக்கள் சீன குடியரசுத் தலைநகரான பெய்ஜிங்கில் செப்டெம்பர் 6, 2008 தொடங்கி செப்டம்பர் 17, 2008 வரை நடைபெற்றது. இது 13வது மாற்றுத்திறனுடையோர் போட்டிகள் ஆகும். இம்முறை பொது ஒலிம்பிக் போட்டியின் குறிக்கோள் ஆன "ஒரே பூமி, ஒரே உலகம்", மாற்றுத்திறனுடையோர் போட்டிக்கும் தெரிவு செய்யப்பட்டுள்ளது.  
இந்த போட்டிகளில் உடல் ஊனமுற்றோர், கண்பார்வையற்றோர், காதுகேளாதோர், மனவளர்ச்சி குன்றியோர் கலந்துகொள்கிறார்கள்.
# தமிழ் மகளிர் பட்டியல்

## சங்க இலக்கியம்

- **சங்கத் தமிழ் பெண் புலவர்கள்**
- ஔவையார்
- ஒக்கூர் மாசாத்தியார்
- பொன்முடியார்
- காக்கைப் பாடினியார் - பெண் புலவர் - காக்கை பாடினியம்
- வெண்ணிக் குயத்தியார்
- ஆதி மந்தியார்
- 33 சங்கப் பெண் புலவர்கள்
-
# தமிழ் மகளிர் பட்டியல்

## நாயன்மார்கள்

- காரைக்கால் அம்மையார்
- இசைஞானியார் நாயனார்
- மங்கையர்க்கரசியார் நாயனார்
# தமிழ் மகளிர் பட்டியல்

## ஆழ்வார்

- ஆண்டாள்
# தமிழ் மகளிர் பட்டியல்

## இந்திய விடுதலைப் போராட்டம்

- வேலு நாச்சியார்
- குயிலி
- இலட்சுமி சாகல்
- வை. மு. கோதை நாயகி அம்மாள்
- கி. சாவித்திரி அம்மாள்
- கரினி
- அம்புஜத்தம்மாள்
- குமுதினி
- தில்லையாடி வள்ளியம்மை
- ருக்மணி லட்சுமிபதி
# தமிழ் மகளிர் பட்டியல்

## தமிழீழ விடுதலைப் போராட்டம்

- **பெண் புலிகள்**
- மேஜர் சோதியா
- மாலதி
- தமிழ்க்கவி
- அன்னை பூபதி
# தமிழ் மகளிர் பட்டியல்

## தென்னாபிரிக்க விடுதலைப் போராட்டம்

- தில்லையாடி வள்ளியம்மை
# தமிழ் மகளிர் பட்டியல்

## மருத்துவம்

- முத்துலட்சுமி ரெட்டி - முதல் இந்திய பெண் மருத்துவர்
- சா. தருமாம்பாள்
- வி. சாந்தா - உலக சுகாதார அமைப்பு ஆலோசகர்
# தமிழ் மகளிர் பட்டியல்

## மனித உரிமைகள்

- ராஜினி திராணகம
- நவநீதம் பிள்ளை
# தமிழ் மகளிர் பட்டியல்

## சட்டம்

- அம்பிகா சீனிவாசன்
# தமிழ் மகளிர் பட்டியல்

## சமூக சேவை

- தங்கம்மா அப்பாக்குட்டி
- சின்னப்பிள்ளை
# தமிழ் மகளிர் பட்டியல்

## தமிழறிஞர்கள்

- நீலாம்பிகை அம்மையார்
- அசலாம்பிகை அம்மை
- சாலினி இளந்திரையன்
# தமிழ் மகளிர் பட்டியல்

## கவிதை

- குட்டி ரேவதி
- மாலதி மைத்திரி
- உமா மகேஸ்வரி
- சல்மா
# தமிழ் மகளிர் பட்டியல்

## இசை

- பி. சுசீலா
- மதுரை சண்முகவடிவு சுப்புலட்சுமி
- தா. கி. பட்டம்மாள்
- எம். எல். வசந்தகுமாரி
- கொடுமுடி பாலாம்பாள் சுந்தராம்பாள்
# தமிழ் மகளிர் பட்டியல்

## ஆட்டம்

- கே. ஜே. சரசா
- பத்மா சுப்ரமணியம்
- குமார் மாலா
- ருக்மணிதேவி அருண்டேல்
- முத்துக்கண்ணம்மாள்
# தமிழ் மகளிர் பட்டியல்

## இயங்குபடம்

- வனிதா - ஆசுகர் விருது பெற்றவர்
# தமிழ் மகளிர் பட்டியல்

## விளையாட்டு

- இளவழகி - கரம் உலக வெற்றிவீரர்
- சாந்தி சுந்தராஜன் - ஆசிய விளையாட்டுப் போட்டி, 800 மீ ஓட்டம் வெள்ளி பதக்கம்
- உத்ரா - சதுரங்கம்
- சந்தியா (சிலம்பாட்டம்) - சிலம்பாட்டம்
- ரேவதி (விளையாட்டு வீரர்)
- யோகலட்சுமி - மலையேறுதல்
# தமிழ் மகளிர் பட்டியல்

## எழுத்து

- :
# தமிழ் மகளிர் பட்டியல்

## பேச்சாளர்கள்

- [[பர்வின் சுல்தானா
- முனைவர் சுந்தரவள்ளி
# தமிழ் மகளிர் பட்டியல்

## திரைப்படம்

- தமிழ்த் திரைப்பட நடிகைகளின் பட்டியல்
# தமிழ் மகளிர் பட்டியல்

## நகைச்சுவை

- டி. ஏ. மதுரம்
- டி. பி. முத்துலட்சுமி
- மனோரமா
- ஈ. வி. சரோஜா
- சச்சு
- காந்திமதி
- கோவை சரளா
# தமிழ் மகளிர் பட்டியல்

## எதிர்ப்புப் போராட்டம்/சமூகப் போராளிகள்

- மணலூர் மணியம்மை
- மூவலூர் இராமாமிர்தம் அம்மையார்
- அன்னை சத்தியவாணி முத்து
-
- நீலாவதி இராம. சுப்பிரமணியம்
- மணியம்மையார்
- கிருஷ்ணம்மாள் ஜெகன்னாதன் - நில மீட்புப் போராளி
- ரூத் மனோரமா - தாழ்த்தப்பட்ட மக்களுக்கான, பெண்களுக்கான சமூகப் போராளி
# தமிழ் மகளிர் பட்டியல்

## அரசியல்

- குந்தவை பிராட்டியார்
# தமிழ் மகளிர் பட்டியல்

## அரசியல்

### அரசிகள்

- பாண்டிய அரசி தேவி மீனாட்சி
- இராணி முத்திருவாய் நாச்சியார்
- ஈழத்துப் பனங்காமத்து அரசி வன்னி நாச்சியார்
- இராணி மங்கம்மாள்
# தமிழ் மகளிர் பட்டியல்

## அரசியல்

### இந்தியா

- வி. என். ஜானகி இராமச்சந்திரன்
- ஜெ. ஜெயலலிதா
- வி.கே. சசிகலா
# தமிழ் மகளிர் பட்டியல்

## அரசியல்

### இலங்கை

- நேசம் சரவணமுத்து
# தமிழ் மகளிர் பட்டியல்

## அரசியல்

### கனடா

- ராதிகா சிற்சபையீசன்
# தமிழ் மகளிர் பட்டியல்

## அரசியல்

### பிரித்தானியா

- மேஜர் எலிசபத் பாக்கியதேவி
# தமிழ் மகளிர் பட்டியல்

## உசாத்துணைகள்

- பைம்பொழில் மீரான். (2007). *தலை நிமிர்ந்த தமிழச்சிகள்*. சென்னை: தோழமை வெளியீடு.
# விக்கிப்பீடியா:முதற்பக்கக் கட்டுரைகள்/செப்டெம்பர் 7, 2008

மனித வாழ் நாளின் இறுதி வருடங்கள் **முதுமை** எனப்படுகிறது. ஏறத்தாழ 60 வயதுக்கு மேற்பட்டோரை முதியவர் என்பர். இளம்பருவத்தில் இருந்து படிபடியாக மனிதர் **முதுமைப்படுவர்**. இன்றுவரை, முதுமை வாழ்வின் மாற்ற முடியா ஒரு பகுதியாகவே இருக்கின்றது. முதுமையும் சாவுமே மனிதன் சந்திக்கும் தவிர்க்கமுடியா அதி மோசமான கொடுமையாக பலராலும் பாக்கப்படுகிறது. ஆகையால், இயன்றவரை வாழ்நாளை அதிகரிக்க பல்வேறு ஆய்வுகளும் திட்டங்களும் மேற்கொள்ளப்படுகின்றன. இருப்பினும் இதுவரைக்கும் முதுமைப்படுதலை தடுக்க பரிசோதனைக்குட்படுத்தப்பட்ட எந்த வழிமுறையும் இல்லை.  
---  
**ஷக்கீரா இசபெல் மெபாரக் ரிபோல்** (*Shakira Isabel Mebarak Ripoll*) என்கிற **ஷக்கீரா** (Shakira) (பிறப்பு: பெப்ரவரி 2, 1977) ஒரு கொலம்பியப் பாடகர், லெபனீசு மற்றும் ஐரோப்பிய மரபுசார்ந்த பாடலாசிரியர், இசையமைப்பாளர், பாடல் தயாரிப்பாளர், ஆடல்விரும்பி, கொடையாளர். 1990களின் இடையிலிருந்து பாப் இசை மூலமாக இலத்தீன் அமெரிக்காவில் அறிமுகம் ஆனவர். எசுப்பானிய மொழியைத் தாய்மொழியாகக் கொண்ட ஷக்கீரா, சரளமாக ஆங்கிலம், போர்த்துகீசம், இத்தாலியன், அரபு மொழிகளும் தெரிந்தவர். *லாண்டரி சர்வீஸ்* (Laundry Service) என்கிற ஆங்கில இசைத்தொகுப்பின் மூலம் ஆங்கிலம் பேசும் இசைவிரும்பிகளின் இதயத்தில் நுழைந்தார்.  
---  
**வாழை மரம்** உண்மையில் தாவர வகைப்படுத்தலின் படி ஒரு சிறுசெடியாகும் (herb). வாழையின் அறிவியல் பெயர் Musa spp. வாழை தென் கிழக்கு ஆசியாவில் தோன்றியது. வாழைமரம் 8 மீ உயரம் வரை வளரக்கூடியது. அதன் பெரிய இலைகள் 3 மீ நீளம் வரை இருக்கும். வாழைப்பழம் மஞ்சள் அல்லது பச்சை நிறத்தில் நீளமாக இருக்கும். வழைப்பழங்கள் வாழைக்குலையில் வரிசையாக கொத்துகொத்தாய் அமைந்திருக்கும். ஒவ்வொர்ரு கொத்தும் 'சீப்பு' (ஆங்கிலத்தில் hand) என்றும், பல சீப்புகளைக்கொண்ட முழு வாழைக்கொத்து 'குலை' அல்லது 'தார்' (ஆங்கிலத்தில் stem) என்று அழைக்கப்படுகிறது.
# எடுத்துக்காட்டு உவமையணி

**எடுத்துக்காட்டு உவமையணி** நேர்ப்பொருளில் வெளிப்படையாகச் சொல்வது.உவமையும் உவமேயமும் தனித்தனித் தொடர்களாக வந்து அவ்விரண்டையும் கூட்டுவிக்கின்ற இடைச்சொல்லான உவம உருபு இவ்விரு தொடர்களின் இடையே வெளிப்படாமல் மறைந்து நின்று பொருள் தருமானால் அஃது **எடுத்துக்காட்டு உவமையணி** ஆகும் .  
சான்று:
<blockquote>உவமையணியின் சான்று திருக்குறள் -396.
'''  
விளக்கம் :
மணற்கேணியானது எவ்வளவு ஆழமாகக் தோண்டுகிறோமோ அவ்வளவுக்கவ்வளவு நீர் சுரக்கும். அதே போல மனிதர் எவ்வளவுகெவ்வளவு கற்கிறார்களோ அவ்வளவுக்கவ்வளவு அவர்களது அறிவு பெருகும்.  
இங்கு மணற்கேணி தோண்டப்படுவது உவமையாகும். மனிதர் கற்பது உவமேயம் ஆகும். போல என்னும் உவம உருபு வெளிப்பட்டு வரவில்லை.
</blockquote>
# குர்திசுத்தான்

**Kurdish-inhabited areas.**  
| குர்தி மொழி |
| --- |  
**குர்திஸ்தான்** (குர்தி மொழி: كوردستان) என்பது குருது மக்களின் மரபுவழித் தாயகத்தைக் குறிக்கும். இந்த நிலப்பகுதி துருக்கி, ஈராக், ஈரான், சிரியா, ஆர்மேனியா ஆகிய நாடுகளின் பகுதிகளில் இருக்கிறது. இந்த பகுதிகள் எல்லாம் ஒன்று சேர்க்கப்பட்டு குர்திஸ்தான் உருவாக்கப்படவேண்டும் என்பது குர்து மக்களின் வேண்டுகோள் ஆகும்.  
இன்றைய குர்திஸ்தான் குர்து மக்கள் அதிகம் வாழும் துருக்கியின் கிழக்கு (துருக்கிய குர்திஸ்தான்), ஈராக்கின் வடக்கு (ஈராக்கிய குர்திஸ்தான்), ஈரானின் வடமேற்கு (ஈரானிய குர்திஸ்தான்) , மற்றும் சிரியாவின் வடக்கு சிரியா குர்திஸ்தான்ஆகிய பகுதிகளைக் குறிக்கிறது.
# குர்திசுத்தான்

## இதனையும் காண்க

- குர்திசுத்தான் தொழிலாளர் கட்சி
# ஒடுக்கற்பிரிவு

உயிரியலில் **ஒடுக்கற்பிரிவு** (*meiosis*) ( என உச்சரிக்கப்படுகிறது) என்பது ஒரு உயிரணுவில் உள்ள பல நிறமூர்த்தங்கள் பாதியாக உடைகின்ற ஒடுக்கப்பிரிவின் செயல்பாடு ஆகும். விலங்குகளில் ஒடுக்கற்பிரிவானது எப்போதும் புணரிகள் உருவாக்கத்தை விளைவிக்கும். அதே சமயம் மற்ற உயிரினங்களில் இது வித்திகளை அதிகரிக்கலாம். இழையுருப்பிரிவில் இருப்பது போன்று ஒடுக்கற்பிரிவு ஆரம்பிப்பதற்கு முன்பு ஆரம்ப உயிரணுவின் டி.என்.ஏவானது உயிரணு சுழற்சியின் S-பிரிவு சமயத்தில் பின்புறம் மடிந்திருக்கிறது. இரண்டு உயிரணுப் பிரிவுகள் பின்புறம் மடிந்த நிறமூர்த்தங்களை நான்கு ஒருமடிய புணரிகள் அல்லது வித்திகளாகப் பிரிக்கும்.  
ஒடுக்கற்பிரிவு பால்சார் இனப்பெருக்கத்துக்கு இன்றியமையாததாக இருக்கிறது. ஆகையால் பாலியல் ரீதியாக மீண்டும் உற்பத்தி செய்யப்படும் அனைத்து மெய்க்கருவுயிரிகளிலும் (ஒரு கல உயிரினங்கள் உட்பட) இது ஏற்படுகிறது. குறிப்பாக பிடெல்லாய்ட் ரோட்டிஃபயர்கள் போன்ற சில ஈகார்யோட்டுகள் ஒடுக்கற்பிரிவை நிகழ்த்தும் திறனை இழந்துள்ளன. அவைபாலினச் சேர்க்கையற்ற இனப்பெருக்கம் மூலமாக இனவிருத்தி செய்யும் திறனைப் பெற்றுவிடுகின்றன. ஒடுக்கற்பிரிவு ஆர்க்கீயா அல்லது பாக்டீரியாவில் ஏற்படுவதில்லை. அதில் இருகூற்றுப்பிளவு போன்ற கலவியிலாச் செயல்பாடுகள் மூலமாக இனவிருத்தி நிகழ்கிறது.  
ஒடுக்கற்பிரிவு சமயத்தில் டி.என்.ஏவின் நீண்ட பகுதிகளால் உருவாக்கப்படும் இரு மடிய நிறமூர்த்தம் முளைக் கலத்தின் மரபுத்தொகுதியானது நிறமூர்த்தங்களினுள் தொகுக்கப்படுகிறது. பிரிவின் இரண்டு சுற்றுகள் மூலமாக டி.என்.ஏ பிரதிசெய்கைக்கு உட்படுவதன் விளைவாக நான்கு ஒரு மடிய கலங்கள் உருவாகின்றன. இந்த உயிரணுக்களில் ஒவ்வொன்றும் நிறமூர்த்தங்களின் ஒரு முழுமையான தொகுப்பு அல்லது மூலக் கலத்தின் மரபுவழி உள்ளடக்கத்தில் பாதியைக் கொண்டிருக்கின்றன. ஒடுக்கற்பிரிவு புணரிகளை உருவாக்கினால் இந்த உயிரணுக்கள் ஏதேனும் புதிய வளர்ச்சி ஏற்படுவதற்கு முன்பு புதிய இருமடிய கலம் அல்லது இரு பாலணு இணைவுப்பொருளை உருவாக்குவதற்கு கருத்தரித்தல் நேரத்தில் உருக வேண்டும். ஆகையால் ஒடுக்கற்பிரிவின் பிரிவு இயங்கமைப்பு கருத்தரித்தலில் ஏற்படும் இரண்டு மரபுத்தொகுதிகளின் இணைவுக்குத் தலைகீழ் செயல்பாடாக இருக்கிறது. ஒடுக்கற்பிரிவு சமயத்தில் ஒவ்வொரு மூல நிறமூர்த்தங்களும் பண்பொத்த மறுசேர்க்கைக்கு உட்படுவதன் காரணமாக புணரியும் மற்றும் அதனால் ஒவ்வொரு இரு பாலணு இணைவுப்பொருளும் அதன் டி.என்.ஏவில் தனித்த மரபுவழி *ப்ளூபிரிண்ட்* குறியீடு அடைதலைக் கொண்டிருக்கும். மேலும் ஒடுக்கற்பிரிவு மற்றும் கருத்தரித்தல் ஈகார்யோட்டுகளில் பாலினத்தை உருவாக்குகின்றன. மேலும் உயிர்களில் மரபுவழியில் தனிப்பட்ட தனிநபர்களை உருவாக்குகின்றன.  
அனைத்து தாவரங்களிலும் மற்றும் புரோடிஸ்டுகளிலும் ஒடுக்கற்பிரிவானது வித்திகள் என்று அறியப்படும் கருத்தரித்தலுக்கு உட்படாமல் பதியம் செய்யப்படக்கூடிய ஒரு தொகுதி உயிரணுக்களை உருவாக்குகின்றது. இந்தக் குழுக்களில் இழையுருப்பிரிவு மூலமாக புணரிகள் உருவாக்கப்படுகின்றன.  
நிறமூர்த்தங்களின் நிலைமாற்றத்தைச் செய்வதற்காக இழையுருப்பிரிவு சமயத்தில் ஒடுக்கற்பிரிவு பெரும்பாலும் ஒரே உயிரிவேதியியல் இயங்கமைப்புகளைப் பயன்படுத்துகிறது. பல்வேறு சிறப்புக்கூறுகள் ஒடுக்கற்பிரிவுகளுக்குத் தனித்ததாக இருக்கின்றன. இதில் மிகவும் முக்கியமானதாக அமைப்பொத்த நிறமூர்த்தங்களுக்கு இடையில் இணைதல் மற்றும் மறுசேர்க்கை இருக்கிறது.  
Meiosis (ஒடுக்கற்பிரிவு) என்ற வார்த்தை குறைவான என்ற பொருளுடைய -meio என்ற மூலத்தில் இருந்து வந்தது.
# ஒடுக்கற்பிரிவு

## வரலாறு

ஒடுக்கற்பிரிவு முதன் முதலில் 1876 ஆம் ஆண்டில் குறிப்பிடத்தக்க ஜெர்மானிய உயிரியல் வல்லுநர் ஆஸ்கார் ஹெர்ட்விக் (Oscar Hertwig) (1849–1922) மூலமாக கடல் முள்ளெலி முட்டைகளில் கண்டறியப்பட்டு விவரிக்கப்பட்டது. இது 1883 ஆம் ஆண்டு பெல்ஜிய விலங்கியலாளர் எடொவார்ட் வான் பெனெடன் (Edouard Van Beneden) (1846–1910) மூலமாக *ஆஸ்காரிஸ்* புழுக்களின் முட்டைகளில் மீண்டும் விவரிக்கப்பட்டது. எனினும் இனப்பெருக்கம் மற்றும் மரபுரிமைப்பேறு ஆகியவற்றுக்கான ஒடுக்கற்பிரிவின் தனிமுறைச்சிறப்பு 1890 ஆம் ஆண்டில்தான் ஜெர்மானிய உயிரியல் வல்லுநர் ஆகஸ்ட் வெய்ஸ்மான் (August Weismann) (1834–1914) மூலமாக விவரிக்கப்பட்டது. நிறமூர்த்தங்களின் எண்ணிக்கையானது பேணப்பட வேண்டும் என்றால், ஒரு இருதொகுதி உயிரணுவில் இருந்து நான்கு ஒரு தொகுதி உயிரணுக்களாகப் பிரிக்கப்படுவதற்கு இரண்டு உயிரணுப் பிரிவுகள் தேவையாக இருக்கின்றன என்பதைக் கவனித்தார். 1911 ஆம் ஆண்டில் அமெரிக்க மரபியலர் தாமஸ் ஹண்ட் மோர்கன் (Thomas Hunt Morgan) (1866–1945) *டிரோசோஃபைலா மெலனோகாஸ்ட்டரில்* ஒடுக்கற்பிரிவின் குறுக்குப் பாய்வை உற்று நோக்கி, மரபணுக்கள் நிறமூர்த்தங்கள் மூலமாக பரிமாற்றப்படுகின்றன என்பதற்கான முதல் மரபு ரீதியானச் சான்றினை வழங்கினார்.
# ஒடுக்கற்பிரிவு

## பரிணாமம்

ஒடுக்கற்பிரிவு 1.4 பில்லியன் ஆண்டுகளுக்கு முன்னரே தோன்றியிருக்கக் கூடும் எனக் கருதப்படுகிறது. அனைத்து உயிரினங்களிலும் ஒடுக்கற்பிரிவு இல்லாத ஒரே ஈகார்யோட்டுகளின் மேன்மையான குழு எக்சாவாடா மட்டுமே ஆகும். ஓபிஸ்தோகோண்ட்ஸ், அமீபோசோ, ரிசாரியா, ஆர்சேபிளாஸ்டிடா மற்றும் குரோமால்வியோலட்ஸ் ஆகியவை மற்ற ஐந்து முக்கிய மேன்மைக் குழுக்கள் ஆகும். இவை அனைத்தும் எப்போதும் செயல்படுவதாக இருப்பதில்லை என்றாலும் கூட, ஒடுக்கற்பிரிவு எங்கும் இருப்பதற்கான மரபணுக்களைக் கொண்டிருக்கின்றன. ஒடுக்கற்பிரிவு கொண்டிருக்கும் சில எக்ஸ்காவாடா இனங்கள் பழமையான பாராபைலட்டிக் தரங்களாக இருக்கும் குழுக்களின் கற்பிதக்கொள்கையுடன் இசைவானதாக இருக்கின்றன. ஒடுக்கற்பிரிவு நடைபெறாத ஈகார்யோட்டிங் உயிரினத்துக்கான எடுத்துக்காட்டு ஈகில்நாய்ட் ஆகும்.
# ஒடுக்கற்பிரிவு

## ஒடுக்கற்பிரிவு அவத்தைகள்

### ஒடுக்கற்பிரிவு I

ஒடுக்கற்பிரிவு I அமைப்பொத்த நிறமூர்த்தங்களைப் பிரித்து இரண்டு ஒரு தொகுதி உயிரணுக்களை (மனிதர்களில் **23 N நிறமூர்த்தங்கள்** ) உருவாக்குகிறது. அதனால் ஒடுக்கற்பிரிவு I **குறைக்கக்கூடிய பிரிவு** எனக் குறிப்பிடப்படுகிறது. வழக்கமான இரு தொகுதி மனித உயிரணு 46 நிறமூர்த்தங்களைக் கொண்டிருக்கிறது. இது 23 ஜோடி அமைப்பொத்த நிறமூர்த்தங்களைக் கொண்டிருப்பதன் காரணமாக 2N எனக் கருதப்படுகிறது. எனினும் ஒடுக்கற்பிரிவு I க்குப் பிறகு உயிரணு 46 புன்னிறமூர்த்தங்களைக் கொண்டிருக்கும் போதும் அது 23 நிறமூர்த்தங்களுடன் N ஆக மட்டுமே கருதப்படுகிறது. இது பின்னர் மேன்முகவவத்தை I இல், புதிய உயிரணுவின் துருவத்தை நோக்கி ஜோடிகளை சுழல் அச்சு இழுப்பது போன்று இணை புன்னிறமூர்த்தங்கள் ஒன்றுசேர்ந்து இருப்பதன் காரணமாக ஏற்படுகிறது. ஒடுக்கற்பிரிவு II இல் இழையுருப்பு பிரிவை ஒத்த **சமபாட்டு பிரிதல்** ஏற்படும். ஆகையால் இணை புன்னிறமூர்த்தங்கள் இறுதியாகப் பிரிந்து, முதலாவது பிரிதலில் இருந்து ஒரு இணை உயிரணுவுக்கு மொத்தமாக 4 ஒரு தொகுதி உயிரணுக்கள் (**23 நிறமூர்த்தங்கள், N** ) உருவாகின்றன.
# ஒடுக்கற்பிரிவு

## ஒடுக்கற்பிரிவு அவத்தைகள்

### ஒடுக்கற்பிரிவு I

#### முன்னவத்தை I

முன்னவத்தை I சமயத்தில் டி.என்.ஏவானது அமைப்பொத்த மறுசேர்க்கை என்று அழைக்கப்படும் செயல்பாட்டில் அமைப்பொத்த நிறமூர்த்தங்களுக்கு இடையில் பரிமாற்றப்படுகிறது. இது பொதுவாக நிறமூர்த்தக் குறுக்குப் பாய்வின் விளைவாக இருக்கிறது. குறுக்குப் பாய்வு சமயத்தில் உருவாக்கப்படும் டி.என்.ஏவின் புதிய இணைவுகள் பாரம்பரிய வேறுபாட்டின் குறிப்பிடத்தக்க மூலமாக இருக்கின்றன. மேலும் இவை எதிருருக்களின் பயனுள்ள புதிய இணைவுகளின் விளைவாக இருக்கலாம். ஜோடியான மற்றும் இரட்டிப்படைந்த நிறமூர்த்தங்கள் இரட்டைத் தொகுப்பு அல்லது நால்கூற்றுத்தொகுதி என்று அழைக்கப்படுகின்றன. அவை ஒவ்வொரு மூலத்தில் இருந்தும் ஒரு நிறமூர்த்தம் வருவதுடன் இரண்டு நிறமூர்த்தங்கள் மற்றும் நான்கு புன்னிறமூர்த்தங்களைக் கொண்டிருக்கின்றன. இந்த நிலையில் இணையல்லாத புன்னிறமூர்த்தங்கள் கையாஸ்மாட்டா (பன்மை; ஒருமை கையாஸ்மா) என்று அழைக்கப்படும் புள்ளிகளில் குறுக்குப் பாய்வை அடையலாம்.  
##### மெல்லிழைநிலை
முன்னவத்தை I இன் முதல் நிலை *மெல்லிழைநிலை* ஆகும். இது *லெப்டொனெமா* என்றும் அறியப்படுகிறது. கிரேக்கத்தில் இந்த வார்த்தையின் பொருள் "மெல்லிய புரிகள்" என்பதாகும். இந்த நிலை சமயத்தில் தனிப்பட்ட நிறமூர்த்தங்கள் அணுக்கருவினுள் நீண்ட இழைகளாக ஒடுங்க ஆரம்பிக்கின்றன. எனினும் இரண்டு இணை புன்னிறமூர்த்தங்கள் அவை ஒன்றிலிருந்து ஒன்று பிரித்தறிய முடியாததாக இருப்பது போல் மிகவும் இறுக்கமாகக் கட்டமைக்கப்படுகின்றன.  
##### சர்க்கை நிலை
"ஜோடிப் புரிகள்" என்ற பொருளில் வரும் கிரேக்க வார்த்தையான *ஜைகோனேமா* எனவும் அறியப்படும் இந்த *சர்க்கைநிலை*  
இயக்கதானங்களுடன் இணைந்திருக்கும் நுண்குழாய்கள் *இயக்கதான நுண்குழாய்கள்* என்று அறியப்படுகின்றன. மற்ற நுண்குழாய்கள் எதிர் புன்மையத்தியில் இருக்கும் நுண்குழாய்களுடன் தொடர்புகொள்ளும். இவை *இயக்கதானமல்லாத நுண்குழாய்கள்* அல்லது *துருவ நுண்குழாய்கள்* என்று அழைக்கப்படுகின்றன. மூன்றாவது வகை நுண்குழாய்களான உடுவுரு நுண்குழாய்கள் மையமூர்த்தத்தில் இருந்து குழியவுருவுக்கு ஆரச்சீர் உடையதாக இருக்கின்றன அல்லது மென்படலக் கூட்டின் கூறுகளைத் தொடர்புகொள்வதாக இருக்கின்றன.
# ஒடுக்கற்பிரிவு

## ஒடுக்கற்பிரிவு அவத்தைகள்

### ஒடுக்கற்பிரிவு I

#### அனுவவத்தை I

அமைப்பொத்த ஜோடிகள் ஒன்றாக இணைந்து மையநிலைத் தகடு நெடுகிலும் நகர்கின்றன:
இரண்டு புன்மையத்திகளில் இருந்து **இயக்கதான நுண்குழாய்கள்** அவற்றின் முறையான இயக்கதானங்களுடன் இணைவது போன்று அமைப்பொத்த நிறமூர்த்தங்கள் இரண்டு இயக்கதான அமைப்பொத்த நிறமூர்த்தங்களில் இருந்து வெளிப்படும் நுண்குழாய்கள் மூலமாக இரட்டைத் தொகுப்பு மீது நெருக்கும் தொடர் எதிரீடுசெய்தல் ஆற்றல்கள் காரணமாக சுழல் அச்சினை இருசமக் கூறிடும் சரி ஒப்புநிலை தளம் நெடுக வரிசைப்படுத்தப்படுகின்றன. நிறமூர்த்தங்களின் சார்பற்ற வகைப்படுதல்களின் பெளதீக அடிப்படையானது மைய நிலைத் தகடு நெடுக ஒவ்வொரு இரட்டைத் தொகுப்பின் சீரற்ற ஒருங்கமைதலாக இருக்கிறது. இந்த ஒருங்கமைதல் அதே சரி ஒப்புநிலை வரிசை நெடுக மற்ற இரட்டைத் தொகுப்பின் ஒருங்கமைதலுக்கு ஏற்றவாறு இருக்கும்.
# ஒடுக்கற்பிரிவு

## ஒடுக்கற்பிரிவு அவத்தைகள்

### ஒடுக்கற்பிரிவு I

#### மேன்முகவவத்தை I

**இயக்கத்தான** (இருதுருவ சுழல் அச்சுக்கள்) நுண்குழாய்கள் மறுசேர்க்கை முடிச்சுக்களைச் சிறியதாக்கிக் கடுமையாக்குகின்றன. மேலும் அமைப்பொத்த நிறமூர்த்தங்களைத் தனியாக இழுக்கின்றன. ஒவ்வொரு நிறமூர்த்தமும் ஒரே ஒரு செயல்பாட்டு அலகு இயக்கதானங்களின் ஜோடிகளைக் கொண்டிருப்பதால். பலதொகுதியாக்கும் இயல்பைப் பெரும்பாலான விலங்கு இனங்களால் தாங்க முடிவதில்லை. எனினும் தாவரங்கள் வழக்கமாக வளம் மிக்க வாழும் தகுதியுள்ள பன்மடியங்களை உருவாக்குகின்றன. பலதொகுதியாக்கும் இயல்பு தாவர இனமாதலில் முக்கிய இயங்கமைப்பாகக் குறிப்பிடப்படுகின்றன.  
மிகவும் முக்கியமாக, அமைப்பொத்த நிறமூர்த்தங்களின் மறுசேர்க்கை மற்றும் சார்பற்ற வகைப்படுதல் ஆகியவை உயிர்களில் பரம்பரைத் தோற்றங்களில் பெருமளவில் மாறுபாடு ஏற்படுவதற்கு அனுமதிக்கிறது. இது புணரிகளில் மரபுவழி மாறுபாட்டை உருவாக்குகிறது. அது உயிர்களின் வாரிசுகளில் மரபுவழி மற்றும் தோற்ற அமைப்புக்குரிய மாறுபாடுகளுக்கு வித்திடுகிறது.